## Pravilnik o financiranju projekata i programa studentskih udruga

### NN 70/2003 (25.4.2003.), Pravilnik o financiranju projekata i programa studentskih udruga

# MINISTARSTVO ZNANOSTI I TEHNOLOGIJE

825

Na teme­lju
članka 145. stavka 2. Zakona o visokim uči­liš­ti­ma (»Narodne novine« br.
59/96 – pročišćeni tekst, 14/00, 67/00, 94/00 i 129/00), a u svezi s člankom
40. Zakona o studentskom zboru (»Narodne novine« br. 139/97), ministar znanosti
i tehnologije donosi

## PRAVILNIK

### O FINANCIRANJU PROJEKATA I PROGRAMA STUDENTSKIH UDRUGA

Članak 1.

Ovim Pravilnikom propisuju se uvjeti i način dodje­ljiva­nja
sredstava za financira­nje projekata i programa studentskih udruga.

Članak
2.

(1) Za dodjelu sredstava iz članka 1. ovog Pravilnika
natjecati se mogu sve studentske udruge koje su upisane u Upisnik studentskih
udruga Ministarstva znanosti i tehnologije.

(2) Za dodjelu sredstava iz članka 1. ovog Pravilnika
ne mogu se natjecati studentske udruge koje nisu ispunile obvezu završnog
financijskog izvješća o sredstvima dodije­ljenim u prethodnoj proračunskoj
godini.

Članak 3.

(1) Javni natječaj za dodjelu sredstava iz članka 1.
ovog Pravilnika raspisuje ministar, u pravilu jednom godiš­nje. Natječaj je
otvoren.

(2) Tekst natječaja sadrži kriterije za procjenu
projekata i programa, kao i obrasce za prijavu.

Članak 4.

(1) Procjenu projekata i programa vrši povjerenstvo
sastav­ljeno od po dva predstavnika Ministarstva znanosti i tehnologije, studentskih
zborova, rektorskog zbora te četiri predstavnika studentskih udruga.

(2) Ovlašteni predlagate­lji članova povjerenstva iz
stavka 1. ovog članka su: Predsjedništvo hrvatskog studentskog zbora, Rektorski
zbor te studentske udruge upisane u Upisnik student­skih udruga Ministarstva
znanosti i tehnologije, osim udruga iz članka 2. stavka 2. ovog Pravilnika.

(3) Za predstavnika studentskih udruga može biti
imenovan predloženik koje­g podržava najma­nje deset studentskih udruga.

(4) Ukoliko studentske udruge, sukladno stavku 3.
ovog članka, predlože više od četiri predloženika, za predstavnike će biti
imenovana četiri predloženika koji uživaju potporu najveće­g broja udruga.

(5) Članove povjerenstva imenuje ministar znanosti i
tehnologije odlukom.

Članak 5.

(1) Procjena projekata i programa vrši se, sukladno članku
40. stavku 1. i 2. Zakona o studentskom zboru, teme­ljem prethod­nog miš­lje­nja
predsjedništva studentskog zbora za programe udruga koje djeluju na području
sjedišta sveučilišta, odnosno miš­lje­nja Predsjedništva hrvatskih studentskih
zborova za programe udruga koje djeluju na području više sveučilišta.

(2) Miš­lje­nje iz stavka 1. ovog članka pribavit će članovi
povjerenstva, predstavnici studentskog zbora.

(3) Tijela iz stavka 1. ovog članka dužna su dati miš­lje­nje
u roku od osam dana od dostav­ljenog zahtjeva. U protivnom, ­njihovo će se miš­lje­nje
smatrati pozitivnim.

(4) Iznimno, miš­lje­nje iz stavka 1. ovog članka
mogu dati i sami članovi povjerenstva, predstavnici studentskog zbora, ako ih
za to pismeno ovlaste tijela ovlaštena za dava­nje miš­lje­nja.

Članak 6.

(1) O dodjeli sredstava iz članka 1. ovog Pravilnika
ministar donosi odluku, sukladno procjeni iz članka 4. stavka 1. ovog
Pravilnika.

(2) Odlukom se utvrđuje naziv projekta, odnosno
programa i iznos sredstava koja se dodje­ljuju, obveza dostave kvartalnih
financijskih izvješća i završnog financijskog izvješća.

(3)
Teme­ljem odluke iz stavka 2. ovog članka Ministarstvo znanosti i tehnologije
sklopit će ugovor o dodjeli sredstava za financira­nje projekata i programa
studentskih udruga.

Članak 7.

Odluke i procjene projekata objav­ljuju se na javnom
web-u Ministarstva znanosti i tehnologije.

Članak 8.

(1) Udruga koja je sukladno članku 6. ovog
Pravilnika, ostvarila pravo na sredstva iz članka 1. ovog Pravilnika, zadržava
to pravo sve dok ispu­njava obveze iz ugovora.

(2) U slučaju da udruga ne dostavi kvartalno
financijsko izvješće, završno izvješće ili da nenamjenski troši dodije­ljena
sred­stva, Ministarstvo znanosti i tehnologije obustavit će do­značiva­nje
sredstava po ugovoru.

(3) U slučajevima iz stavka 2. udruga je obvezna
vratiti sred­stva za koja nije podnijela financijsko izvješće, a u slučaju
nenamjenskog troše­nja ukupni iznos doznačenih sredstava.

Članak 9.

Ovaj Pravilnik stupa na snagu danom objave u
»Narodnim novinama«.

Klasa: 007-01/03-01/14
Urbroj: 533-12/926-03-1
Zagreb, 15. trav­nja 2003.

Ministar
znanosti i tehnologije
**prof. dr. sc. Gvozden Fle­go,** v. r.

Pravilnik, NN 70/2003-825